ԵԽԽՎ-ի Նախագահի Յիշեցումը Ազրպէյճանին. «Եւրոպական Խորհուրդի Անդամը Պարտաւոր Է Կատարել Մարդկային Իրաւանց Եւրոպական Դատարանի Որոշումները» - Aztag Daily - Ազդակ Օրաթերթ (Armenian Daily Newspaper based in Lebanon)
ԵԽԽՎ-ի Նախագահի Յիշեցումը Ազրպէյճանին. «Եւրոպական Խորհուրդի Անդամը Պարտաւոր Է Կատարել Մարդկային Իրաւանց Եւրոպական Դատարանի Որոշումները»
September 13, 2019 7:05 AM 0
Եւրոպական խորհուրդի անդամ պետութիւնները պէտք է կատարեն իրենց պարտաւորութիւնները, ներառեալ` Մարդու իրաւունքներու եւրոպական դատարանի որոշումները: Ազրպէյճանական «Քոնթաքթ» կայքը կը հաղորդէ, որ 11 սեպտեմբերին Պաքուի մէջ տեղի ունեցող խորհրդաժողովին ընթացքին Եւրոպական խորհուրդի խորհրդարանական վեհաժողովի (ԵԽԽՎ) նախագահ Լիլիան Մորի Փասքէի արտասանած խօսքին հիմնական ուղերձը ա՛յս էր:
«Մեր իրաւունքները, մեր ազատութիւնները, մեր Եւրոպան» խորագիրով խորհրդաժողովը, որ նուիրուած է Եւրոպական խորհուրդի 70-ամեակին, կ՛ընթանայ Ֆրանս-ազրպէյճանական համալսարանի շէնքին մէջ: Ձեռնարկը կազմակերպած է Եւրոպական խորհուրդը` դեսպանատան հետ Ֆրանսայի, որ կը նախագահէ Եւրոպական խորհուրդի նախարարաց յանձնախումբին:
ԵԽԽՎ-ի նախագահը իր ողջոյնի խօսքին մէջ յայտնած է, թէ Եւրոպական խորհուրդը հիմնուած է ժողովրդավարութեան, մարդու իրաւունքներու եւ օրէնքի գերակայութեան սկզբունքները յարգելու վրայ: «Մենք կրնանք քննարկել լուծման ուղիները խնդիրներու, որոնց կը բախին երկիրները Մարդկային իրաւանց եւրոպական դատարանի որոշումները կատարելու ընթացքին: Սակայն Եւրոպական խորհուրդը, անհրաժեշտութեան պարագային, վճռականօրէն պիտի արձագանգէ: Նախարարներու յանձնախումբը, ԵԽԽՎ-ն եւ ընդհանուր քարտուղարը կ՛աշխատին համանման իրավիճակներու մէջ արձագանգման լրացուցիչ մեքանիզմներու ստեղծման ուղղութեամբ», նշած է ան:
Փասքիէն Եւրոպայի նոր առաջնահերթութիւններու շարքին նշած է կիներու դէմ բռնութեան կանխարգիլման մասին Ստամպուլեան ուխտի որդեգրումը, զոր 34 երկիրներ վաւերացուցած են: «Լաւ պիտի ըլլար, եթէ Ազրպէյճանը եւս միանար այս ուխտին», ըսած է ան:
NEWER POSTՄիացեալ Նահանգներ Ազրպէյճանին Շուրջ 10 Միլիոն Տոլարի Յաւելեալ Հետախուզական Եւ Հակաահաբեկչական Սարքաւորումներ Պիտի Մատակարարէ
OLDER POSTՀակադարձելով Քոլոմպիոյ Հետ Սահմանին Վրայ Վենեզուելական Ռազմափորձերուն. Փոմփէօ. «Ուաշինկթըն Կեանքի Կոչեց Վենեզուելայի Դէմ Զինուորական Գործակցութեան Շրջանային Ուխտ Մը»